
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 02 iunie 2015
Nr.4C-9/138
RAPORT

asupra proiectului de Lege pentru modificarea şi completarea Legii educaţiei fizice şi sportului nr.69/2000
(PLx. 416/2015)


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. PLx. 416 din 18 mai 2015, Comisia pentru învăţământ, ştiinţă, tineret şi sport a primit spre dezbatere, în fond, proiectul de Lege pentru modificarea şi completarea Legii educaţiei fizice şi sportului nr.69/2000.


Pentru întocmirea raportului, Comisia a analizat avizul Comisiei pentru buget, finanțe și bănci, avizul Consiliului Legislativ şi Punctul de vedere al Guvernului.
Proiectul de lege are ca obiect de reglementare modificarea şi completarea art.5 din Legea educaţiei fizice şi sportului nr.69/2000, cu modificările şi completările ulterioare. Scopul proiectului de lege  este acela de a asigura recompensarea nediscriminatorie a performanţelor sportive, prin acordarea aceloraşi recompense materiale tuturor performerilor sportivi, inclusiv sportivilor cu dizabilităţi laureaţi ai marilor competiţii paralimpice. 

2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 14 de deputaţi, din totalul celor 26 de membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitați:   doamna Carmen Tocală – secretar de stat, domnul Cristian Cosmin – secretar de stat, domnul Cătălin Buzgău – subsecretar de stat în cadrul Ministerului Tineretului şi Sportului.
           5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Proiectul de lege a fost adoptat de Senat, în şedinţa din 12 mai 2015.

În urma dezbaterii, în şedinţa din 26 mai 2015, Comisia, cu 11 voturi pentru, 1 abţinere şi 2 voturi împotrivă, propune Plenului adoptarea proiectului de lege cu amendamentele admise din Anexă.

ANEXĂ

AMENDAMENTE ADMISE

	Nr.

crt.
	Legea nr. 69/2000,

cu modif. şi compl. ult.
	Text 

adoptat de Senat
	Text propus de Comisie

(autorul amendamentului)
	Motivare

	1.
	---
	Titlul Legii: Lege pentru modificarea şi completarea Legii educaţiei fizice şi sportului nr. 69/2000  
	Text nemodificat 
	

	2.
	---
	Articol unic. - Legea educaţiei fizice şi sportului nr. 69/2000, publicată în Monitorul Oficial al României, Partea I, nr. 200 din 9 mai 2000, cu modificările şi completările ulterioare, se modifică şi se completează după cum urmează:
	Art. I. 
Text nemodificat
	

	3.
	--- 
---


	1. După articolul 16 se introduce un nou articol, art. 161, cu următorul cuprins:

”Art. 161 - (1) Sportul pentru persoanele cu nevoi speciale reprezintă un complex de activităţi desfăşurate în condiţii specifice în grup sau individual de către persoane cu handicap fizic, senzorial, psihic și mixt.
 (2) Sportul pentru persoanele cu nevoi speciale poate fi practicat atât în scopul dezvoltării personalităţii şi integrării în societate a persoanelor cu nevoi speciale, cât şi în scopul participării la competiţiile naţionale şi internaţionale.
(3) Programul naţional Sportul pentru toţi trebuie să cuprindă un subprogram dedicat sportului pentru persoanele cu nevoi speciale.
 (4) Persoanele cu nevoi speciale care practică sportul sistematic şi organizat în scopul participării la competiţii şi obţinerii victoriei asupra partenerului sunt considerate sportivi de performanţă.
(5) În îndeplinirea atribuţiilor privind premierea sportivilor, Ministerul Tineretului şi Sportului va respecta principiul nediscriminării, acordând premii egale sportivilor care au obţinut medalii la competiţiile organizate pentru sportivi cu handicap cu cele ale sportivilor medaliaţi la jocuri olimpice, campionate mondiale şi campionate europene.” 
	Text nemodificat
	

	4.
	Art. 18 - (1) Ministerul Tineretului şi Sportului se organizează şi funcţionează potrivit legii şi are următoarele atribuţii principale în domeniul sportului:
……………………………
e) conlucrează cu Comitetul Olimpic Român în finanţarea şi derularea programelor privind pregătirea şi participarea sportivilor români la Jocurile Olimpice, precum şi pentru promovarea valenţelor educative ale olimpismului;
	 2. La articolul 18 alineatul (1), litera e) se modifică şi va avea următorul cuprins:
”e) conlucrează cu Comitetul Olimpic Român şi Comitetul Naţional Paralimpic în finanţarea şi derularea programelor privind pregătirea şi participarea sportivilor români la jocurile olimpice/paralimpice, precum şi pentru promovarea valenţelor educative ale olimpismului;”
	1. La articolul 18 alineatul (1), litera e) se modifică şi va avea următorul cuprins:
„e) conlucrează cu Comitetul Olimpic Român şi cu Comitetul Naţional Paralimpic în finanţarea şi derularea programelor privind pregătirea şi participarea sportivilor români la Jocurile Olimpice și Jocurile Paralimpice, precum şi pentru promovarea valenţelor educative ale olimpismului;

Autor: Comisia
	Pentru respectarea normelor de tehnică legislativă și corectitudinea exprimării. 

	5.
	Art. 64. – (1) Sportivul de performanţă care a obţinut o medalie de aur, argint sau de bronz în probele individuale sau pe echipe din cadrul Jocurilor Olimpice sau o medalie de aur la campionatele mondiale şi europene de seniori probe olimpice are dreptul, la cerere şi cu confirmarea Ministerului Tineretului şi Sportului, la o rentă viageră.
(11) Sportivul de performanţă care a obţinut o medalie de aur la campionatele mondiale şi/sau campionatele europene de seniori, la o probă sportivă ce a fost inclusă cel puţin o dată în programul Jocurilor Olimpice are dreptul, la cerere, la o rentă viageră.
.......................................................
(5) În funcţie de nivelul performanţei sportive, din renta viageră, calculată potrivit prevederilor alin.(2), drepturile lunare se acordă din 1,5 salarii medii pe economie, după cum urmează:

a) - 100% pentru prima medalie de aur obţinută la jocurile olimpice;

- 80% pentru prima medalie de argint obţinută la jocurile olimpice sau pentru prima medalie de aur obţinută la campionatele mondiale;

   - 70% pentru prima medalie de bronz obţinută la jocurile olimpice sau pentru prima medalie de aur obţinută la campionatele europene;

b) 50% din valoarea indemnizaţiei corespunzătoare cuvenite potrivit lit. a) pentru următoarele medalii de aur şi argint obţinute la jocurile olimpice şi pentru medaliile de aur obţinute la campionatele mondiale sau campionatele europene.
(6) Pentru sportivii care cumulează titlul de campion sau vicecampion olimpic cu cel de campion mondial sau european ori titlul de campion mondial cu cel european, renta viageră acordată pentru cea mai bună performanţă se cumulează cu cea pentru performanţa inferioară, potrivit nivelurilor prevăzute la alin.(5), lit.b).
	 3. La articolul 64, alineatele (1), (11), (5) şi (6) se modifică şi vor avea următorul cuprins:
”Art. 64. - (1) Sportivul de performanţă care a obţinut o medalie de aur, argint sau de bronz în probele individuale sau pe echipe din cadrul jocurilor olimpice/paralimpice sau o medalie de aur la campionatele mondiale şi europene de seniori – probe olimpice/paralimpice are dreptul, la cerere şi cu confirmarea Ministerului Tineretului şi Sportului, la o rentă viageră.
(11) Sportivul de performanţă care a obţinut o medalie de aur la campionatele mondiale şi/sau campionatele europene de seniori, la o probă sportivă ce a fost inclusă cel puţin o dată în programul jocurilor olimpice/paralimpice are dreptul, la cerere, la o rentă viageră.
(5) În funcţie de nivelul performanţei sportive, din renta viageră, calculată potrivit prevederilor alin.(2), drepturile lunare se acordă din 1,5 salarii medii pe economie, după cum urmează:
 a) - 100% pentru prima medalie de aur obţinută la jocurile olimpice/paralimpice;

- 80% pentru prima medalie de argint obţinută la jocurile olimpice/paralimpice sau pentru prima medalie de aur obţinută la campionatele mondiale;

 - 70% pentru prima medalie de bronz obţinută la jocurile olimpice/paralimpice sau pentru prima medalie de aur obţinută la campionatele europene;

b) 50% din valoarea indemnizaţiei corespunzătoare cuvenite potrivit lit. a) pentru medaliile de aur şi argint obţinute la jocurile olimpice/paralimpice şi pentru medaliile de aur obţinute la campionatele mondiale sau campionatele europene.
(6) Pentru sportivii care cumulează titlul de campion sau vicecampion olimpic/paralimpic cu cel de campion mondial sau european ori titlul de campion mondial cu cel european, renta viageră acordată pentru cea mai bună performanţă se cumulează cu cea pentru performanţa inferioară, potrivit nivelurilor prevăzute la alin.(5), lit.b).”

	2. La articolul 64, alineatele (1), (11), (5) şi (6) se modifică şi vor avea următorul cuprins:
”Art. 64. – (1) Sportivul de performanţă care a obţinut o medalie de aur, de argint sau de bronz în probele individuale sau pe echipe din cadrul Jocurilor Olimpice, al Jocurilor Paralimpice sau o medalie de aur la campionatele mondiale şi europene de seniori, probe olimpice ori paralimpice, are dreptul, la cerere şi cu confirmarea Ministerului Tineretului şi Sportului, la o rentă viageră.

(11) Sportivul de performanţă care a obţinut o medalie de aur la campionatele mondiale şi/sau campionatele europene de seniori, la o probă sportivă ce a fost inclusă cel puţin o dată în programul Jocurilor Olimpice sau al Jocurilor Paralimpice are dreptul, la cerere, la o rentă viageră.

(5) În funcţie de nivelul performanţei sportive, din renta viageră, calculată potrivit prevederilor alin.(2), drepturile lunare se acordă din 1,5 salarii medii pe economie, după cum urmează:
a) - 100% pentru prima medalie de aur obţinută la jocurile olimpice sau la jocurile paralimpice;

- 80% pentru prima medalie de argint obţinută la jocurile olimpice, la jocurile paralimpice sau pentru prima medalie de aur obţinută la campionatele mondiale;
 - 70% pentru prima medalie de bronz obţinută la jocurile olimpice, la jocurile paralimpice sau pentru prima medalie de aur obţinută la campionatele europene;

b) 50% din valoarea indemnizaţiei corespunzătoare cuvenite potrivit lit. a) pentru medaliile de aur şi argint obţinute la jocurile olimpice, la jocurile paralimpice şi pentru medaliile de aur obţinute la campionatele mondiale sau la campionatele europene.

(6) Pentru sportivii care cumulează titlul de campion sau vicecampion olimpic ori paralimpic cu cel de campion mondial sau european ori titlul de campion mondial cu cel european, renta viageră acordată pentru cea mai bună performanţă se cumulează cu cea pentru performanţa inferioară, potrivit nivelurilor prevăzute la alin.(5), lit.b).”

Autor: Comisia
	Pentru respectarea normelor de tehnică legislativă și corectitudinea exprimării. 
Pentru respectarea normelor de tehnică legislativă și corectitudinea exprimării.

	6.
	Art. 65 - (3) Pe durata convocării sportivilor în loturile naţionale ale României, obligaţia plăţii primelor de asigurare revine federaţiilor sportive naţionale, cu excepţia situaţiilor în care regulamentele internaţionale au alte prevederi. Aceeaşi obligaţie revine Comitetului Olimpic Român pentru loturile care participă la Jocurile Olimpice sau la alte competiţii organizate sub egida Comitetului Internaţional Olimpic.
	4. La articolul 65, alineatul (3) se modifică şi va avea următorul cuprins:
”(3) Pe durata convocării sportivilor în loturile naţionale ale României, obligaţia plăţii primelor de asigurare revine federaţiilor sportive naţionale, cu excepţia situaţiilor în care regulamentele internaţionale au alte prevederi. Aceeaşi obligaţie revine Comitetului Olimpic Român, respectiv Comitetului Naţional Paralimpic, pentru loturile care participă la jocurile olimpice, respectiv la jocurile paralimpice sau la alte competiţii organizate sub egida Comitetului Internaţional Olimpic.”
	3. La articolul 65, alineatul (3) se modifică şi va avea următorul cuprins:
”(3) Pe durata convocării sportivilor în loturile naţionale ale României, obligaţia plăţii primelor de asigurare revine federaţiilor sportive naţionale, cu excepţia situaţiilor în care regulamentele internaţionale au alte prevederi. Aceeaşi obligaţie revine Comitetului Olimpic Român, respectiv, Comitetului Naţional Paralimpic, pentru loturile care participă la Jocurile Olimpice, respectiv la Jocurile Paralimpice sau la alte competiţii organizate sub egida Comitetului Internaţional Olimpic.”
Autor: Comisia
	Pentru respectarea normelor de tehnică legislativă și corectitudinea exprimării.

	7. 
	---
	5. După articolul 95 se introduce un nou articol, art.951, cu următorul cuprins:
În tot cuprinsul legii, sintagmele persoane cu handicap şi persoane cu dizabilităţi se înlocuiesc cu sintagma persoane cu nevoi speciale.

	Art. II. - În tot cuprinsul legii, sintagmele persoane cu handicap şi persoane cu dizabilităţi se înlocuiesc cu sintagma persoane cu nevoi speciale.
Autor: Comisia
	Respectarea terminologiei utilizate în restul actelor normative ce face referire la persoanele cu nevoi speciale.  

